74/2021

Útdráttur

B ehf. höfðaði mál gegn H ehf. og stjórnarmönnum þess og krafðist skaðabóta vegna sölu BE á hlut sínum í H ehf. Byggði B ehf. á því að stjórnarmenn H ehf. hefðu valdið BE tjóni með saknæmri og ólögmætri háttsemi við gerð samnings um kaup á hlutafénu með því að halda frá honum upplýsingum um rekstur og efnahag félagsins og það hefði leitt til þess að BE hefði selt H ehf. hluti sína á undirverði. Landsréttur taldi sannað að BE, sem hefði reynslu af rekstri H ehf. og hefði notið aðstoðar bæði ráðgjafa og lögmanns við samningsgerðina, hefði átt frumkvæði að sölu hlutafjár síns í H ehf. auk þess sem gögn málsins bentu til þess að umsamið kaupverð hefði verið málamiðlun milli samningsaðila. Þá hefði B ehf. hvorki tekist sönnun um að viðsemjendur BE hefðu haft vitneskju um nánar tilgreindar forsendur sem BE kvaðst hafa gefið sér við samningsgerðina, né að stjórnarmenn félagsins hefðu leynt upplýsingum um rekstur þess við samningsgerðina. Var því staðfest niðurstaða héraðsdóms um sýknu H ehf. o. fl. af kröfum B ehf.

Dómur Landsréttar

Mál þetta dæma G-kk-nf Þ-kk-nf P-kk-nf prófessor, K-kk-nf B-kk-nf lögmaður og R-kvk-nf T-kvk-nf fyrrverandi héraðsdómari.

Málsmeðferð og dómkröfur aðila

1

Áfrýjandi skaut málinu til Landsréttar 5. febrúar 2021. Áfrýjað er dómi Héraðsdóms Reykjavíkur 8. janúar 2021 í málinu nr. E- 446/2019.

2

Áfrýjandi krefst þess að hinum áfrýjaða dómi verði hrundið og stefndu verði gert að greiða honum óskipt 109.256.794 krónur eða aðra lægri fjárhæð að mati dómsins auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 13. mars 2013 til 1. febrúar 2019 en „með dráttarvöxtum frá þeim degi til greiðsludags“.

Þá krefst hann málskostnaðar úr hendi stefndu í héraði og fyrir Landsrétti.

3

Stefndu krefjast staðfestingar hins áfrýjaða dóms auk málskostnaðar fyrir Landsrétti.

Niðurstaða

4

Málsatvikum og málsástæðum aðila er skilmerkilega lýst í hinum áfrýjaða dómi.

5

Áfrýjandi, Bob Borealis ehf., fékk kröfu máls þessa framselda frá B-kk-þgf E-kk-þgf W-x-x N-x-x K-x-x, forsvarsmanni áfrýjanda, þann 21. október 2018. Fjárkrafa áfrýjanda á hendur stefndu á rætur að rekja til kaupa Hallgerðar ehf. á hlutafé í eigu B-kk-ef E-kk-ef í félaginu þann 19. mars 2013 sem nam 17% af útgefnu hlutafé þess. Er kröfunni beint að félaginu sjálfu og stjórnarmönnum þess, þeim F-kk-þgf P-kk-þgf, I-kvk-þgf G-kvk-þgf F-kvk-þgf og M-kvk-þgf M-kvk-þgf F-kvk-þgf, sem öll skipuðu stjórn félagsins þegar kaupin áttu sér stað. Hið stefnda félag mun á umræddum tíma hafa rekið Hótel Rangá, auk hótels og gistiheimilis við Hrauneyjar og um tíma Hótel Skóga, öll staðsett á Suðurlandi. B-kk-nf E-kk-nf hafði fyrir kaupin gegnt starfi rekstrarstjóra hins stefnda félags, nánar tiltekið á árunum 2003 til 2010, og jafnframt verið hluthafi í því frá árinu 2009.

6

Svo sem greinir í hinum áfrýjaða dómi byggir áfrýjandi á því að sannað sé að forsendur B-kk-ef E-kk-ef, sem áfrýjandi leiðir rétt sinn frá, hafi við kaupsamningsgerðina miðað við að EBIDTA- hagnaður hins stefnda félags á rekstrarárinu 2012 væri 130 milljónir króna en ekki rúmar 213 milljónir króna eins og síðar hafi komið fram. Telur áfrýjandi einnig sannað að upplýsingum um rekstur félagsins og afkomu ársins 2012 hafi stjórnarmenn hins stefnda félags haldið leyndum í aðdraganda og við sjálfa samningsgerðina.

7

Eins og fram kemur í gögnum málsins fékk lögmaður B-kk-ef E-kk-ef, sem aðstoðaði hann í aðdraganda sölunnar og var viðstaddur undirritun samningsins, upplýsingar á aðalfundi hins stefnda félags 20. september 2012 um bætta afkomu þess á fyrstu sex mánuðum ársins 2012. Á hluthafafundi 4. desember sama ár var upplýst að rekstur félagsins árið 2012 hefði gengið vel, meðal annars „hafi kvikmyndataka á hálendinu skapað miklar tekjur o. fl.“. Þá bera tölvupóstsamskipti 25. janúar 2013 milli B-kk-ef E-kk-ef og lögmanns hans með sér að B-kk-nf hafi þá haft vitneskju um að það stefndi í um 150 milljóna króna hagnað félagsins á rekstrarárinu 2012.

8

Með vísan til gagna málsins, svo sem nánar er rakið í forsendum héraðsdóms, telst sannað að B-kk-nf E-kk-nf, sem hafði reynslu af rekstri hins stefnda félags og naut bæði aðstoðar ráðgjafa og lögmanns við samningsgerðina, hafi átt frumkvæði að sölu hlutafjár síns í Hallgerði ehf. Þá hefur ekkert komið fram í málinu um að forsvarsmönnum hins stefnda félags hafi verið kunnugt um framangreindar forsendur B-kk-ef E-kk-ef í aðdraganda eða við samningsgerðina sjálfa. Þá er ekki vikið að þeim í kaupsamningnum. Þvert á móti benda gögn málsins til þess að umsamið kaupverð hafi verið málamiðlun milli samningsaðila.

9

Hefur áfrýjanda því hvorki tekist sönnun um að viðsemjendur B-kk-ef E-kk-ef hafi haft vitneskju um áðurnefndar forsendur hans við samningsgerðina, né að hinir stefndu stjórnarmenn félagsins hafi leynt upplýsingum um rekstur þess og afkomu ársins 2012. Verður áfrýjandi að bera hallann af sönnunarskorti að þessu leyti.

10

Í greinargerð til Landsréttar byggir áfrýjandi á því að kaup stefnda Hallgerðar ehf. á hlutum hans hafi ekki farið fram „í samræmi við meginreglur um kaup einkahlutafélags á eigin hlutum“ og aðrir stefndu „ekki hagað sér í samræmi við það sem æt lastverður til af stjórnarmönnum í einkahlutafélagi í tengslum við kaup á eigin hlutum félagsins“ af B-kk-þgf E-kk-þgf. Um þessa málsástæðu áfrýjanda er þess að gæta að henni finnur hvorki stað í héraðsdómsstefnu né í lýsingu hins áfrýjaða dóms á þeim málsástæðum sem byggt var á og ekki eru uppfyllt skilyrði 2. mgr. 163. gr. laga nr. 91/1991 um meðferð einkamála til þess að á henni verði byggt við úrlausn málsins fyrir Landsrétti.

11

Að framangreindu virtu en að öðru leyti með vísan til forsendna hins áfrýjaða dóms verður hann staðfestur.

12

Að virtum úrslitum málsins og 1. mgr. 130. gr. laga nr. 91/1991 verður áfrýjanda gert að greiða stefndu málskostnað fyrir Landsrétti eins og í dómsorði greinir.

Dómsorð :

Hinn áfrýjaði dómur skal vera óraskaður.

Áfrýjandi, Bob Borealis ehf., greiði stefndu, Hallgerði ehf., F-kk-þgf P-kk-þgf, I-kvk-þgf G-kvk-þgf F-kvk-þgf og M-kvk-þgf M-kvk-þgf F-kvk-þgf, hverju um sig, 400.000 krónur í málskostnað fyrir Landsrétti.